Ritratt: pexels.com .td_uid_2_61a46c7ddff9d_rand.td-a-rec-img{text-align:left}.td_uid_2_61a46c7ddff9d_rand.td-a-rec-img img{margin:0 auto 0 0} Il-Kummissarju għat-Tfal Pauline Miceli qalet li, minkejja d-diffikultajiet maħluqa mill-pandemija tal-COVD-19, it-tfal baqgħu reżiljenti u sodi fis-saħħa mentali tagħhom. F'kummenti ma' Newsbook.com.mt , hi kkwotat studju li sar fuq diversi tfal bejn il-11 u s-16-il sena mill-Università ta' Malta. Hi qalet li dan l-istudju sab kif il-maġġoranza tat-tfal esperjenza saħħa mentali pożittiva fl-2020 meta l-iskejjel kellhom jingħalqu minħabba l-pandemija. Miceli semmiet li 11% biss mit-tfal qalu li esperjenzaw diffikultajiet waqt il-pandemija. Il-Ministru għas-Saħħa Chris Fearne qal fil-Parlament, li mill-2019 sa din is-sena, 145 tifel u tifla taħt it-18-il sena kellhom jiddaħħlu fi sptar minħabba li kien qed isofru minn diffikultajiet relatati mas-saħħa mentali tagħhom. Madanakollu, fl-2020, iddaħħlu biss 23 tifel u tifla u dan in-numru baxx jaf kien minħabba l-effetti tal-pandemija li waqqaf diversi servizzi offruti lit-tfal. Aqra aktar: 145 tifel u tifla ngħataw kura għas-saħħa mentali fi 3 snin "Iż-żgħażagħ iridu aktar għarfien dwar is-saħħa mentali" Miceli żiedet li ż-żgħażagħ jixtiequ li jkun hemm ferm aktar għarfien dwar is-saħħa mentali tagħhom u li xorta kien hemm ċerti effetti fuq is-saħħa mentali tagħhom waqt il-pandemija. Hi qalet li l-Uffiċċju tal-Kummissarju għat-Tfal tkellem ma' tfal u żgħażagħ dwar l-impatt tal-pandemija fuq id-drittijiet tagħhom. "Qalulna li iva, minħabba l-pandemija kienu maqtugħin minn sħabhom u magħluqa d-dar għal ħafna ħin mingħajr ma setgħu jipparteċipaw f'attivitajiet ta' wara l-iskola," saħqet Miceli. Skontha, it-tfal u ż-żgħażagħ semmew l-edukazzjoni, s-servizzi tas-saħħa u l-appoġġ soċjali bħala l-aktar aspetti tas-soċjetà li ntlaqtu mill-pandemija. Hi tkellmet fuq tliet proposti li ressqu ż-żgħażagħ: Aktar għarfien dwar saħħa mentali pożittiva biex it-tfal jitgħallmu kif jgħinu lilhom infushom biex ma jkollhomx stress żejjed; Aktar programm fl-iskejjel sabiex l-edukaturi jħeġġu lit-tfal jitkellmu dwar l-impatt tal-pandemija fuq ħajjithom; Aktar sforz sabiex l-istigma li wieħed jitkellem fuq is-saħħa mentali titnaqqas minħabba li hemm tfal li jistħu jitkellmu fuq dan is-suġġett. .td_uid_3_61a46c7de0976_rand.td-a-rec-img{text-align:left}.td_uid_3_61a46c7de0976_rand.td-a-rec-img img{margin:0 auto 0 0}